
Ritmus és rím Dziga Vertov „Ember a felvevőgéppel” című filmjében

Kulcsszavak: némafilm; montázs; ritmus; rím; futurizmus
A futurista vers, leépítve a hagyományos költészet konvencióit, a hangzást és a ritmust helyezi előtérbe. Bár Dziga Vertov filmművészete nem klasszifikálható futuristaként, mégis a futurista verséhez hasonló konvenció-rombolásra tesz kísérletet Ember a felvevőgéppel című experimentális városfilmjében.
Ebben a megközelítésben központi fogalmakká a ritmus és a rím válnak, melyek bár filmtörténeti kontextusban kissé idegenen csenghetnek, használatuk mégis könnyen alátámasztható Vertov azon intenciójával, hogy olyan filmpoémát kreáljon, melyben montázs “mondatok” rímelnek egymásra.
Ezen vizuális szekvenciák szerkezetét, magukon belüli vagy egymás közötti rímtípusait és a teljes filmen végigkövethető ritmust vizsgálom egy montázsra kiélezett elemzésben.



